**Nyt fra Skovby landsbylaug**

Her er et lille nyhedsbrev så I kan se hvad vi arbejder med lige nu, og nogle af de ting vi vil arbejde videre med næste år.

**Juletræs tænding**

I år kommer der et endnu større juletræ, som igen placeres midt i gadekæret. Det tændes **søndag 29. november kl. 16.15.** Der vil være julestue på Poppelgården, besøg af julemanden, salg af gløgg og kage og fællessang med et lokalt juleband.

Vi har fået træet sponsoreret af Hans Minnema, Kegnæs som sælger træer fra adressen Hjørnevej 1, og fået stor hjælp til opsætningen af Jes Iversens, Søren Perregård og Meiers træ produkter. Tak til alle. Uden jeres hjælp var det ikke muligt.

**Jule konkurrence**

Vi opfordrer igen alle i Skovby til at pynte deres huse og forhaver. Vi sætter en julekurv på højkant og præmierer det flotteste hus. Stemmesedler placeres i Brugsen.

**Sundhedsfremmende redskaber**

Kommunen har bevilget penge til sundhedsfremmende redskaber til børn og voksne på Kerneland. Pengene er bevilget men vi mangler en tilladelse fra Naturstyrelsen inden vi kan komme i gang. Vi forventer dog at være klar til foråret.

**Trafik**

Beboerne på Skovbyvej er af den opfattelse at der køres for stærkt på vejen, og tal fra fartmåleren viser at de har ret. Derfor vil vi lægge mere pres på kommunen for at finde en løsning.

**Legeplads**

Vi har besluttet at vi vil arbejde for at bygge en legeplads i byen. Vi erfarer at det er ekstremt dyrt at etablere og mangler derfor hjælp til hvordan vi får samlet penge sammen. Har du nogen gode ideer hører vi gerne fra dig. Forslag til placering modtages også gerne.

**Blomster**

Stor tak til Jan Milo, Bjarne Boysen, Jens Peter Hansen og Claus som i sidste uge har hjulpet os med at plante 300 blomsterløg ved dammen. Vi glæder os til at se resultatet til foråret.

**Infoland**

Husker I at kigge på vor hjemmeside: www.skovby.infoland.dk Her kan I se billeder, aktivitetskalender samt mail adresser til alle i bestyrelsen. Vi hører meget gerne fra jer.